ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Σεπτεμβρίου 1988 για τη σύναψη της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για θέματα έρευνας στον τομέα των υλικών προηγμένης τεχνολογίας ( EURAM ) ( 88/509/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ, ιΕχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235, την πρόταση της Επιτροπής, τη γνώμη του Ευρωπαϊκού Κοινοβουλίου^(1 ), Εκτιμώντας : ότι, με την απόφαση 86/235/ΕΟΚ^(2 ), το Συμβούλιο θέσπισε πρόγραμμα ερευνητικής δράσης στον τομέα των υλικών ( πρώτες ύλες και υλικά προηγμένης τεχνολογίας ) ( 1986-1989 ), στο οποίο περιλαμβάνεται ένα υποπρόγραμμα για τα υλικά προηγμένης τεχνολογίας ( EURAM ) ότι, με το άρθρο 6 της εν λόγω απόφασης, εξουσιοδοτείται η Επιτροπή να διαπραγματευθεί συμφωνίες με τρίτες χώρες, και ιδίως με όσες συμμετέχουν στην ευρωπαϊκή συνεργασία στον τομέα της επιστημονικής και τεχνικής έρευνας ( COST ), για την πλήρη ή εν μέρει σύνδεσή τους με το πρόγραμμα αυτό ότι, με την απόφαση 87/177/ΕΟΚ^(3 ), το Συμβούλιο ενέκρινε τη σύναψη, εξ ονόματος της Ευρωπαϊκής Οικονομικής Κοινότητας, της συμφωνίας-πλαίσιο επιστημονικής και τεχνικής συνεργασίας μεταξύ των Ευρωπαϊκών Κοινοτήτων και, μεταξύ άλλων, της Δημοκρατίας της Αυστρίας ότι η Ευρωπαϊκή Οικονομική Κοινότητα και η Δημοκρατία της Αυστρίας διαπραγματεύτηκαν συμφωνία συνεργασίας για θέματα έρευνας στον τομέα των υλικών προηγμένης τεχνολογίας ( EURAM ) και ότι η εν λόγω συμφωνία θα πρέπει να εγκριθεί ότι η συνθήκη δεν έχει προβλέψει τις απαιτούμενες εξουσίες, εκτός από εκείνες του άρθρου 235, ΑΠΟΦΑΣΙΖΕΙ : ίΑρθρο 1 Η συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για θέματα έρευνας στον τομέα των υλικών προηγμένης τεχνολογίας ( EURAM ), εγκρίνεται εξ ονόματος της Κοινότητας . Το κείμενο της συμφωνίας επισυνάπτεται στην παρούσα απόφαση . ίΑρθρο 2 Ο Πρόεδρος του Συμβουλίου προβαίνει στη γνωστοποίηση που προβλέπεται στο άρθρο 7 της συμφωνίας, εξ ονόματος της Κοινότητας^(4 ). Βρυξέλλες, 26 Σεπτεμβρίου 1988 .

[Source: multi_eurlex | Tokens: 1918]